҃тва тому́же храни́телю чл҃вѣ́ческія жи́зни а́гг҃лу: ҃ы́й а́гг҃ле, предстоя́й ѻкая́нной мое́й душѝ, и стра́стной мое́й жи́зни, не ѡста́ви менѐ грѣ́шнаго, нижѐ ѿступѝ ѿ менѐ за невоздержа́ніе моѐ: не да́ждь мѣ́ста лука́вому де́мѡну ѡблада́ти мно́ю наси́льствомъ сме́ртнагѡ сегѡ̀ тѣлесѐ: укрѣпѝ бѣ́дствующую и худу́ю мою̀ ру́ку, и наста́ви мя̀ на пу́ть спасе́нія: є́й ст҃ы́й а́гг҃ле бж҃ій, храни́телю и покрови́телю ѻкая́нныя моея̀ душѝ и тѣ́ла, вся̂ мнѣ̀ простѝ, єли́кими тя̀ ѡскорби́хъ, во вся̂ дни̂ живота̀ моегѡ̀, и а́ще что̀ согрѣши́хъ во дне́шній де́нь, покры́й мя̀ въ настоя́щую но́щь, и сохрани́ мя ѿ вся́кагѡ искуше́нія проти́внагѡ, да ни въ ко́емъ грѣсѣ̀ прогнѣ́ваю бг҃а, и моли́ся за мя̀ ко гдс̑у, да утверди́тъ мя̀ въ стра́сѣ свое́мъ, и досто́йна пока́жетъ мя̀ раба̀ своея̀ бл҃гости, ами́нь